დროებითი საიდენტიფიკაციო მოწმობის ფორმა 

1. დროებითი საიდენტიფიკაციო მოწმობა (შემდგომში – მოწმობა) შესრულებულია ბამბის 100+–10გრ/მ2 ქაღალდის გამოყენებით, რომელიც შეიცავს წყლის ექსკლუზიურ ნიშნებს, ხილული და უხილავი ფიბრებით. 
2. მოწმობა ორენოვანია, ქართულ-ინგლისური, ორგვერდიანია, ზომები: 196X68მმ, შეიცავს 15 დამცავ ნიშანს. დაცული ქაღალდის უკანა ზედაპირი დაფარულია ნივთიერებით, რომელიც 900C-ზე ძლიერმოქმედ წებოდ გარდაიქმნება. 
3. მოწმობაზე დატანილია ჰოლოგრამა, რომელიც ნაწილობრივ ფარავს ფოტოს. 
4. მოწმობა შეიცავს ექსკლუზიურ ნომერს, შესრულებულს საღებავით, რომელიც ულტრაიისფერი დასხივებისას იღებს მწვანე შეფერილობას, ხოლო ქაღალდის უკანა ზედაპირზე ჩანს წითლად. პირველ გვერდზე გამოსახულია სიტყვა „საქართველო“, მოწმობის დასახელება  და საქართველოს გერბი, რომელიც ფონზე დატანილია კონტურის სახით. ფონი წარმოადგენს მწვანე და ლურჯი  ფერების მონაცვლეობას.

5. მოწმობის ბლანკი დაფარულია დამცავი გარსით (პაუჩით), რომლის წონა შეადგენს 150+–25გრ/მ2. დამცავ გარსზე უხილავი საღებავით დატანილია საქართველოს სახელმწიფო გერბი, რომელზეც ულტრაიისფერი სხივებით დანათებისას მიიღება სრულფეროვანი გამოსახულება.

6. მოწმობა უნდა შეიცავდეს შემდეგ რეკვიზიტებს:

ა) სახელი;

ბ) გვარი;
გ) პირადი ნომერი;

დ) დაბადების თარიღი;

ე) დაბადების ადგილი;

ვ) მოქალაქეობა;
ზ) სტატუსი;

     თ) ფოტოსურათი;

ი) ხელმოწერა;

კ) მისამართი (მისამართი ივსება მხოლოდ ქართულად);
ლ) მოწმობის გამცემი ორგანოს დასახელება;

მ) მოწმობის გაცემის თარიღი;

ნ) მოწმობის მოქმედების ვადა;

ო) უფლებამოსილი პირის ხელმოწერა.
7. მოწმობის ბლანკზე მე-6 პუნქტის ,,ა“-,,ზ“, ,,კ“-,,ნ“ პუნქტებით გათვალისწინებული რეკვიზიტების დატანა ხდება მოწმობის პერსონალიზაციის დროს.
8. მოწმობის ბლანკზე დატანილი უნდა იქნეს მოწმობის ბლანკის დამამზადებელი პოლიგრაფიული საწარმოს და დამკვეთის სახელწოდება ინიციალებით, რეგისტრაციის ნომერი, ინდივიდუალური სერია და ნომერი.

9. მოწმობის ინდივიდუალური ნომრის ნიმუში: № ს 0000000. პირველი სიმბოლო (სერია) წარმოადგენს ასოების − ,,ს,ტ,უ,ფ“, მონაცვლეობას, ხოლო შემდეგი ექვსი ციფრი – რიგით ნომერს 0000001-დან 9999999-მდე სერიის ფარგლებში (მაგალითად, 1234567), გარდა კომბინაციებისა 666XXXX, X666XXX, XX666XX, XXX666X, XXXX666.                                                              

